“Richard, la cigonya” i “Nieve negra”, dues noves estrenes en el cinema Tívoli
2025-07-24

Dues noves estrenes cinematogràfics, en aquest cas, una divertida de pel·lícula animació per a tota la família i un thriller hispà argentí ocuparan la gran pantalla del cinema Tívoli de Burjassot, durant el cap de setmana del 19 al 21 de maig.

La primera proposta, per a tots els públics, és “Richard, la cigonya”, una pel·lícula d’animació que té com a protagonista a Richard, un teuladí adoptat per una família de cigonyes, el major desig del quals és viatjar a Àfrica abans de l’arribada de l’hivern. Amb l’ajuda d’un mussol i d’un periquito, Richard iniciarà un viatge ple d’aventures per a demostrar a tots que és una cigonya més. “Richard, la cigonya” es projectarà el divendres 19 de maig i el dissabte 20 de maig, a les 19h, mentre que el diumenge 21 de maig, tindrà sessió a les 17h.

Ricardo Darín, Leonardo Sbaraglia, Laia Costa, Federico Luppi i Dolores Fonzi conformen el luxós elenc d’actors i actrius que protagonitzen “Nieve negra”, un drama de producció hispano argentina, dirigit per Martin Hodara. No recomanada per a menors de 16 anys, és la història de Salvador qui, acusat d’haver matat al seu germà durant l’adolescència, viu aïllat enmig de la Patagonia. Després de diverses dècades sense veure’s, el seu germà Marcos i la seua cunyada Laura arriben per a convèncer-ho de vendre les terres que comparteixen per herència. L’encreuament, enmig d’un paratge solitari i inaccessible, reaviva el duel dormit on els rols de víctima i assassí no paren de trastocar-se. “Nieve negra” tindrà les seues projeccions el divendres 19 i el dissabte 20, a les 22:30h i el diumenge 21, a les 19:30h.

Gaudir de qualsevol estrena de cinema a Burjassot té un preu únic per entrada de 4 euros i la compra d’entrades pot realitzar-se, abans de cada projecció, des d’aproximadament una hora abans de l’inici de cada projecció, en la pròpia taquilla del Tívoli.